Alfredo Stromboli

Alfredo STROMBOLI (naskiĝis en 1875 en Borgo Sansepolcro, mortis en 1949 en Volterra) estis doktoriĝita kemiisto kun speciala fako de metalurgio, itala esperantisto kaj verkisto de lernolibro.

Stromboli fariĝis Esperantisto en 1909 kaj ekaktivis en Ĝenovo, poste en Romo kaj Pizo. Li estis prezidanto de la Ĝenova esperanto-grupo kaj de Itala Esperanto-Asocio (IEA), redaktisto de Itala Esperantisto kaj ano de Internacia Centra Komitato (ICK). Li verkis propagandilojn, lernolibron (1911) kaj kunlaboris je Esperanto-gazetoj.

 Verkoj 
 Manuale completo per lo studio della lingua internazionale ausiliaria Esperanto.
 1-a eldono. 1911.
 2-a eldono. Ĝenovo: Cooperativa Esperantista Italiana, 1912. 137 paĝoj.
 3-a eldono. San Vito al Tagliamento: Paolet, 1924. 248 paĝoj.

 Literaturo 
 1982: Migliorini, Elio. Pionieri dell’Esperanto in Italia [Esperanto-Pioniroj en Italio]. Roma 1982 (en la itala)

 Eksteraj ligiloj 

 Libroj de kaj pri Alfredo Stromboli en la Kolekto por Planlingvoj kaj Esperantomuzeo
 Artikoloj  de kaj pri Alfredo Stromboli en Elektronika Bibliografio de Esperantaj Artikoloj (EBEA)

Kategorio:Italaj esperantistoj
Kategorio:Estraranoj de UEA